**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԿԱՊԱԿՑՈՒԹՅԱՄԲ**

 Հարգարժա´ն   Ուսուցիչներ.
Ամենաջերմ  շնորհավորանքներս  ու  լավագույն  բարեմաղթանքներս  ձեզ այսօրվա  տոնի՝  Ուսուցչի  օրվա  կապակցությամբ:
Տոն,  որի  մեջ խորհուրդ  կա,  երախտագիտություն  ու հարգանք  կա,  երազանք  և  իրականություն  կա,  ուշադրություն  և  արժանի  վերաբերմունք  կա,   որն  ամփոփված  է  մեկ  բառի  մեջ՝  Ուսուցիչ:  Մենք  խորին  հարգանքով  ենք  վերաբերվում  ձեր  կոչմանը,  գնահատում  ձեր  պատասխանատու  և  դժվարին  մասնագիտական  աշխատանքը,  արտահայտում  մեր  վստահությունը  և  անսահման  սերը  ձեր  արժանավայել  կոչման  նկատմամբ:
Ուսուցիչը  առանձնահատուկ  դեր  է,  անհատական  տաղանդով  օժտված  մարդ,  որն  իր  վրա  է  վերցրել  կրթողի,  դաստիարակողի,  բացահայտողի  պատասխանատվությունը:  Իր  նվիրական  աշխատանքի  շնորհիվ  նա դարձել  է  մեր կյանքի  ամենակարևորագույն  անձը,  որի  առաջնահերթ  խնդիրն  է  կրթել,  ուսուցանել,  դաստիարակել  երեխաներին,  գրագետ-զարգացած  սերունդ  ունենալու  համար:  Ուսուցիչն  է,  որ  իր  կենդանի  խոսքի  ուժով,  մատուցման  եղանակներով  օգնում  է  աշակերտին  յուրացնելու  գիտությունը,  ճանաչելու  աշխարհը, նպաստում  այսօրվա  մրցունակ  դպրոց  կերտելու  պետական քաղաքականությանը:  Բոլոր  ժամանակներում  էլ  անփոխարինելի  է  եղել  ուսուցչի  դերը,  չեն կարող  փոխարինել  անգամ  էլեկտրոնային  գրքերն  ու  գրատախտակները,  որովհետև  ուսուցչի  խոսքն  ու  գիտելիքը  միշտ  եղել  է  ուղորդող,  կրթող,  սխալ  միտքը  շտկող  ու  ճիշտ    ճանապարհը  ցույց  տվող:
 Այսօր  մենք  երախտագիտություն  ենք  հայտնում  ձեզ  այդ  շատ  կարևոր  և  պատասխանատու   աշխատանքի  համար:
Սիրելի  մանկավարժներ,  ուսուցիչը  որպես  կոչում  հատուկ  դեր  եղել  է,  կա  ու  կմնա  որպես  առանձնահատուկ  մասնագիտություն:  Ներկայումս  ՀՀ  հասարակությունը  ապրում  է  մեծ փոփոխությունների  ժամանակաշրջան,  որն  արտահայտվում  է  նաև  կրթության  ոլորտում:  Դուք  եք  ներկա  ժամանակների  ուսուցիչը  ումից  ավելի  շատ  սպասելիքներ  ունեն  աշակերտները,  ծնողները,  բոլորը:  Վստահ  եմ,  որ  ուսուցիչ,  ծնող,  հասարակություն  համահունչ  դասիարակչական  աշխատանքի  արդյունքում  կունենանք  գիտակ  աշակերտ,  վաղվա  արիասիրտ  զինվորը  և  ապագա  արժանապատիվ  քաղաքացին:
Կրկին  շնորհավորում  եմ  բոլորիս  Ուսուցչի  օրվա  առթիվ:  Ցանկանում  եմ  լավագույնը  ընտանիքում,  դպրոցում,  ամենուր:

                                                              **Թալին   համայնքի   ղեկավար՝**
**Սարգիս  Արամյան**